**KIRISH**

***“Hayot qonuniga ko‘ra, vaqt o‘tishi bilan ko‘p narsa unitiladi, esdan chiqadi. Lekin bu dunyoda ulug‘ bir haqiqat borki, u hech qachon o‘zgarmaydi, hech qachon eskirmaydi. YA’ni vatan va xalq ozodligi saodati yo‘lida mardlik va jasorat ko‘rsatgan insonlar xotirasi hamisha barhayot yashaydi”.***

**Shavkat Mirziyoev,**

**O‘zbekiston Respublikasi Prezidenti**

**“G‘ALABA BOG‘I” YODGORLIK MAJMUASINING YOSHLAR UCHUN HARBIY TARIXNI VA BUYUK AJDODLARIMIZ JASORATINI O‘RGANISHDAGI O‘RNI.**

O‘zbekiston Respublikasi Prezidentining 2019 yil 23 oktyabr kungi PQ № 4495 -sonli Farmoniga asosan zamonaviy muzey san’ati va axborot-kommunikatsiya texnologiyalarining eng ilg‘or yutuqlari asosida “G‘alaba bog‘i” yodgorlik majmuasi va uning tarkibida “Shon-sharaf” davlat muzeyi barpo qilindi.

“Shon-sharaf”davlat muzeyi “Tarixi ulug‘ xalqning kelajagi buyukdir” shiori ostida O‘zbekiston xalqining Ikkinchi jahon urushidagi front va front ortidagi qahramonliklari, yurtimizga evakuatsiya qilingan turli millat vakillari, bolalarning bag‘rikenglik bilan kutib olinishi va ularga mehr-muruvvat ko‘rsatilishi kabi tarixiy voqealarni aks ettirgan.

“Shon-sharaf” muzeyning dastlabki bo‘limi “O‘zbekiston aholisining frontga safarbar etilishi, jang maydonlaridagi jasorat” deb nomlanadi.

Keyingi kompozitsiya “Brest mudofaasi” burchagi bo‘lib, unda dastlab chegarachilar va Brest qal’asi himoyachilarining qahramonliklari, navbatdagi ekspozitsiyalarda esa Odessa himoyasida, Moskva va Kavkaz mudofaasida o‘zbekistonliklarning ko‘rsatgan jasoratilari aks ettirilgan.

Muzeyning navbatdagi ekspozitsiyalarida hamyurtlarimizning Moskva va Kavkaz mudofaasida ko‘rsatgan jasorati, Stalingrad va Kursk yoyidagi janglar va ularda hamyurtlarimizning ko‘rsatgan qahramonligi haqida ma’lumotlar olamiz.

Muzeyning keyingi ekspozitsiyalari Dnepr daryosini kechib o‘tish janglarida, Leningrad mudofaasida, partizanlik va qarshilik ko‘rsatish harakatlarida hamda Evropani fashizmdan ozod qilishda o‘zbekistonliklarning ko‘rsatgan qahramonligi, shuningdek Berlin uchun janglarda, sovet-yapon urushida hamyurtlarimizning ishtiroki haqida tasauvvurga ega bo‘lamiz.

Urush davrida va urushdan keyingi yillarda harbiy san’at sohasida muvaffaqiyatlarga erishgan va general – oliy ofitserlik unvoniga sazovor bo‘lgan o‘zbekistonliklar haqida keiyngi ekspozitsiya ma’lumot beradi.

Ikkinchi jahon urushi yillarida O‘zbekiston davlat xavfsizlik idoralari va ichki ishlar xodimlarining faoliyati, urush yillarida o‘zbek jangchilarining mukofotlanishi, urush janggohlaridan qaytmagan hamyurtlarimiz, frontdan kelgan xatlar va O‘zbekiston ayollarining jang maydonlaridagi jasoratlari haqida so‘zlovchi eksponatlar muzeyimizning keyingi o‘rinlarida joylashgan.

**2 BOB: “SHON-SHARAF” DAVLAT MUZEYI**

**1-Mashg‘ulot: “Ikkinchi jahon urushining boshlanishi. Mamlakatda umumiy safarbarlikning e’lon qilinishi, O‘zbekistonda tashkil qilingan harbiy qism va birlashmalar. Brest mudofaasi va Odessa himoyasida o‘zbekistonliklarning ishtiroki”**

**Kirish**

“G‘alaba bog‘i” yodgorlik majmuasi O‘zbekiston Respublikasi Prezidenti Shavkat Mirziyoevning tashabbusi bilan barpo etildi va 2020 yilning 9 mayida o‘z faoliyatini boshladi.

Muzeyda O‘zbekiston xalqining Buyuk G‘alabaga qo‘shgan hissasi va o‘zbekistonliklarning urush janggohlaridagi ishtiroklaridan so‘zlovchi juda ko‘plab eksponatlar jamlangan.

Ushbu mavzuda o‘zbek o‘g‘lonlarining Ikkinchi jahon urushining barcha davrlaridagi ishtiroklari va ko‘rsatgan qahramonliklari va o‘zbek xalqining front ortidagi fidokorona mehnati haqida so‘z yuritiladi.

“Shon-sharaf” muzeyiga kirish foesida “Toshkent vokzali” kompozitsiyasi va bevosita mezey kiraverishi oldida yirik raqamlar bilan bitilgan “1941-1945” raqamlarini va besh qirrali yulduzga ko‘zimiz tushadi.

**“Toshkent vokzali” kompozitsiyasi**

“Shon-sharaf” muzeyining kiraverishida rassom Alisher Aliqulov rahbarligidagi rassomlarning “Toshkent vokzali” ijodiy asari Ikkinchi jahon urushi davridagi muhim strategik ahamiyatga ega bo‘lgan, shaharning eng gavjum ob’ekti – temir yo‘l vokzalining bir kuni to‘g‘risida hikoya qiladi. Bu frontga kuzatiladigan, Qizil Armiya jangchilariga ko‘mak jo‘natiladigan, ulkan mamlakatning barcha hududlaridan evakuatsiya qilingan aholini qabul qiladigan joy bo‘lgan. Toshkent vokzalida o‘z o‘g‘il-qizlarini frontga kuzatayotgan ota-onalar ularni bosqinchilar bilan kurashishga va o‘z xalqining mard qahramonlaridan o‘rnak olishga chorlar edilar.

Suratning old tomonida o‘g‘liga non uzatayotgan ona siymosi aks ettirilgan bo‘lib, urf-odatlarga ko‘ra o‘g‘li nondan bir tishlam tishlab uni onasiga uzatadi, oilasi esa ushbu nonni o‘g‘li uyiga qaytguniga qadar saqlab qo‘yadi. Xalqning ta’biricha bu odat uzoq safarga otlangan o‘g‘il sog‘-omon qaytib kelib tishlab qoldirgan nasibasini o‘zi o‘z oilasi bilan baham ko‘rishini ifodalaydi.

Farzandini ko‘tarib olgan, turmush o‘rtog‘ini frontga kuzatayotgan yosh ayolga ko‘zimiz tushadi. Chap tarafdagi qariya esa uzoq yo‘lga otlangan farzandlariga oq yo‘l tilagan holda duo qilmoqda. Jo‘nab ketishga hozirlangan eshelonda frontga otlangan askarlar joylashgan.

Vokzal qoshidagi maydonda harbiy orkestr “safar” kuyini ijro etmoqda.

Ularning yaqinida bir kishi frontdagi so‘nggi yangiliklar aks ettirilgan ro‘znomani o‘rtoqlariga o‘qib bermoqda, ular esa uni qo‘rquv va umid bilan tinglamoqda.

Asarning chap qismida poezd jo‘nab ketishini qiziqish bilan kutayotgan bolalar tasvirlangan. Hayot davom etmoqda. Kabutarlar tinchlik ramzi sifatida tinch-hotirjam kunlar albatta kelishiga ishonch bag‘ishlab turadi.

O‘zbekiston frontni ta’minlash bo‘yicha mustahkam qo‘rg‘onga aylandi. Vagonlarga oziq-ovqat va turli yuklar ortilayotganini ko‘rishimiz mumkin.

Vokzalga front yaqinidagi hududlardan turli millatlarga mansub kishilar va bolalarning evakuatsiya qilinishi juda ta’sirli bo‘lib, unda xalqimizga xos bag‘rikenglik va mehribonlik aks etgan.

* 1. **Ikkinchi jahon urushining boshlanishi**

**Ikkinchi jahon urushining sabablari.**

“Shon-sharaf” muzeyining birinchi bo‘limida Ikkinchi jahon urushining boshlanish davriga bag‘ishlangan eksponatlar joylashtirilgan. Unda urushning boshlanishi, fashistlar Germaniyasining SSSRga bostirib kirishi, O‘zbekiston xalqini urushga safarbar etilishi va urush davridagi jangovar harakatlar va ularda o‘zbekistonlik jangchilarning ishtiroklari aks etgan.

Muzeydan o‘rin egallagan ushbu ekspozitsiyalar Ikkinchi jahon urushining sabablari va boshlanishi haqida hikoya qiladi. Unda biz tarixiy va arxiv hujjatlariga asoslanib quyidagilarni Ikkinchi jahon urushning asosiy sabablari sifatida ko‘rsatamiz.

Birinchi jahon urushidan keyin g‘olib davlatlar-Angliya, Fransiya va AQSH evropa qit’asida, Yaqin Sharqda va mustamlaka Afrikasida siyosiy va iqtisodiy hukmronlikni qo‘lga kiritdilar. Germaniya esa urushda chekkan mag‘lubiyati natijasida jiddiy iqtisodiy inqirozga uchradi. Ammo Germaniya militarizmining ijtimoiy-iqtisodiy bazasi hali but bo‘lib, u o‘z qurolli kuchlarining asosini ham saqlab qoldi.

Ikkinchi jahon urushi g‘arb davlatlarining jahonga hukumronlik qilish, bozorlarni, xom ashyo manbalarini zabt etish va kapital boyliklarga egalik qilish uchun kurashlari natijasida kelib chiqdi. Urushdan oldingi AQSH, Angliya va Fransiyaning Myunxen siyosati atalmish butun siyosati, gitlerchilar Germaniyasini va u bilan birga Yaponiya militaristlari va fashistlar Italiyasini Sovet Ittifoqiga qarshi yo‘naltirishga harakat qildi. Natijada Germaniya evropaning sharqida, YAponiya militaristlari esa Osiyoda erkin harakatlanish imkoniyatini oldilar.

G‘arb davlatlari hukmron doiralari fashizmni jilovlash va shu bilan birga yangi jahon urushining oldini olishni xohlamadilar. Gitlerchilar Germaniyasining “murosozlik” siyosati 1938 - yilning martida Avstriyani, keyin 1938-yilning oxiri va 1939-yilning boshlarida Chexoslovakiya davlatini jahon xaritasidan yo‘q qilinishiga va uni Germaniya tarkibiga qo‘shib olinishiga olib keldi. Bu esa Ikkinchi jahon urushining boshlanishi uchun asos bo‘lib xizmat qildi.

**Ikkinchi jahon urushining boshlanishi**

1939 yil 1 sentyabr kuni fashistlar Germaniyasining Polshaga hujumi bilan Ikkinchi jahon urushi boshlandi. 1939-1940 yillar mobaynida fashistlar Germaniyasi Polsha, Norvegiya, Fransiya, Belgiya, Gollandiya, Daniya, Lyuksemburgni bosib oldi.

Ikkinchi jahon urushidao‘sha paytda mustaqil bo‘lgan 73 davlatdan 62 tasi ishtirok etdi va bu jarayon dunyo aholisining 80 foizini qamrab oldi. Jangovar harakatlarda bevosita 40 ta davlat ishtirok etib, urush uch qit’a va to‘rt okean hududlarida olib borildi. 110 million qurolli askar ishtirok etgan ushbu urushda taxminiy hisob-kitoblarga ko‘ra 70 millionga yaqin kishi qurbon bo‘lgan.

Ikkinchi jahon urushi boshlanishidan bir muddat avval, 1939-yil 23-avgustda Stalinning taklifi bilan Germaniya tashqi ishlar vaziri I. Ribbentrop Moskvaga keldi. O‘tkazilgan muzokoralar davomida 10 yil muddatga Germaniya va SSSR bir-biriga urush ochmaslik to‘g‘risidagi hujjat imzolandi. Ushbu slaydda biz Paktni imzolash marosimini va Pakt nusxasini ko‘rishimiz mumkin.

Fashistlar Germaniyasining keyingi rejasi Angliyaga kuchli zarbalar berish, uni urush harakatlarini olib borish imkoniyatidan mahrum qilishga, Britaniya qirolligi harbiy-havo kuchlarini yo‘q qilishga va uni sulh tuzishga yo‘naltirilgan edi. Ushbu maqsadlarni amalga oshirish uchun Germaniya 1940-yilning 10-iyulidan 31-dekabrigacha Britaniyani aviatsiya yordamida bombardimon qildi. Olib borilgan jang Ikkinchi jahon urushining “eng yirik havo jangi” hisoblanadi. Ushbu jang Germaniya rejasini barbod bo‘lishi bilan tugadi. Angliya shaharlariga ancha talofat etkazildi. Germaniya HHKlari strategik opreatsiyasining va umuman Britaniya orollariga qilingan hujumning inqirozga uchrashining asosiy sabablaridan biri - bu nemis fashistlarining SSSRga qarshi urush ochishga qaror qilganligidir. Sovet Ittifoqining agressiyani qaytarish uchun ko‘rayotgan tayyorgarlik omilining o‘zi Angliyani mag‘lubiyatdan qutqarib qoldi. Ushbu havo jangida 3 ming nemis uchuvchilari urib tushurildi, Angliyaning 1 ming 800 uchuvchisi va 20 ming aholisi halok bo‘ldi.

**Fashistlar Germaniyasining SSSRga bostirib kirishi**

Germaniya va uning ittifoqchilarining SSSRga hujum qilish uchun bevosita tayyorgarliklari 1940 yilning yozida, Fransiya okkupatsiya qilinganidan keyin boshlab yuborildi. 1940 yilning 18 dekabrida Gitler «Barbarossa» shartli nomini olgan SSSRga qarshi urush rejasini imzoladi.

Unda Dnepr va G‘arbiy Dvina  daryolaridan g‘arbroqda Qizil  Armiyaning asosiy kuchlarini yashin  tezligida tor-mor qilib, Arxangelsk-Volga-Astraxan chizig‘iga chiqish, 2 — 3 oy ichida urushni g‘alaba bilan tugatish maqsad qilib qo‘yilgan edi.

1939 yil 31 avgustda SSSR tashqi ishlar xalq komissari V.Molotov Oliy Sovet sessiyasidagi nutqida shunday degan edi *“Urush ochmaslik to‘g‘risidagi sovet-german pakti evropaning rivojiga burilish yasadi...... Evropada ehtimoliy harbiy to‘qnashuvlar maydonini toraytirdi va shu tariqa umumiy tinchlikka xizmat qiladi”.*

Lekin bunday bo‘lib chiqmadi..... 1941 yil 22 iyun yakshanba kuni tong soat 4.00 da fashistlar Germaniyasi hujum qilmaslik haqidagi sovet-german shartnomasini xiyonatkorona buzib, Sovet Ittifoqiga o‘zining “Barbarossa” rejasi asosida hujum boshladi. Sovet Ittifoqi xalqlari, shu jumladan O‘zbekiston xalqi uchun og‘ir sinovlar davri va ularning nemis-fashist bosqinchilariga qarshi fidokorona kurashi boshlandi.

Muzeyning keyingi ekspozitsiyasi **O‘zbekiston urush boshlanishi arafasida deb nomlanadi.**

O‘zbekiston aholisi ommaviy quloqlashtirish hamda qatag‘onlik siyosatidan so‘ng 30-yillarning oxiri va 40-yillarning boshlariga kelib, muvaqqat tinchlik sharoitida asta-sekin o‘zini tiklab, faol bunyodkorlik bilan shug‘ullanishga kirishdi.

Bu davrda O‘zbekistonning qishloq va shaharlari qiyofasi o‘zgara boshladi. 1936-yilning 5-dekabrida Qoraqalpog‘iston ASSR O‘zbekiston tarkibiga kiritilgan bo‘lsa, 1938-yilning 15-yanvarida Buxoro, Samarqand, Toshkent, Farg‘ona va Xorazm viloyatlari tuzilgan. 1941-yilning 6-martida Buxoro viloyati tarkibidagi Surxondaryo hamda Farg‘ona viloyati tarkibidagi Andijon va Namangan viloyatlari ajralib chiqdi. O‘zbekistonda ko‘plab yangi shahar va qishloqlar tashkil topdi.

1939-yil 20-iyunda o‘zbek davlat musiqali teatri negizida o‘zbek Davlat opera va balet teatri tashkil qilingan (ushbu teatr 1948-yildan Alisher Navoiy nomi bilan atala boshlandi). 1939-yili Farg‘ona vodiysida Log‘on kanali qazilgan. 1939-yilning 1-avgustidan 17-sentabrigacha, 45 kunda, hashar yo‘li bilan 170 km uzunlikdagi 500 000 gektardan ko‘proq erni sug‘orish imkoniyatiga ega bo‘lgan Katta Farg‘ona kanali qurib, ishga tushirildi.

1940-yil 9-yanvarda O‘zbekiston SSR Markaziy ijroiya komitetining fan qo‘mitasi SSSR fanlar Akademiyasining O‘zbekiston filialiga aylantirildi. 1940-yilda “Toshtekstilmash” zavodi, Angren va Boysun toshko‘mir koniga asos solindi.

O‘zbekistonda bu davrga kelib hashar yo‘li bilan amalga oshiriladigan xalq qurilishlari usuli keng tadbiq etildi. Katta Farg‘ona kanalidan so‘ng, Toshkent kanali, shimoliy hamda janubiy Farg‘ona kanali, Xorazmda Toshsoqa kanali, Kampirrovot to‘g‘oni, Qoraqalpog‘istonda V.I.Lenin nomidagi Katta kanal va boshqa irrigatsiya inshootlari qurib bitkazildi.

1940-1941-yillarda Toshkentdan Termizgacha bo‘lgan, Toshkent, Samarqand, Buxoro va Surxondaryo viloyatlarini kesib o‘tuvchi katta O‘zbekiston trakti ishga tushirildi.

1939-yil Chirchiq GESi va azot-o‘g‘it kombinati qurilishining birinchi bosqichi tugatildi.

1941-yil yanvarda yirik sanoat korxonasi bo‘lgan CHirchiq elektr kimyo kombinati ishga tushirildi.

O‘zbekistonda o‘zbek xalqining bunyodkorlik faoliyati keng quloch yoygan bir vaqtda, jahon siyosiy maydonida katta o‘zgarishlar yuz bera boshladi.

Avval aytib o‘tilganidek 1939-yil 23-avgustda SSSR va Germaniya o‘rtasida 10 yil davomida bir-biriga hujum qilmaslik to‘g‘risidagi kelishuv imzolandi (bu kelishuv tarixda Ribbentrop-Molotov pakti nomi bilan mashhur).

1939-yilning 1-sentabrida fashistlar Germaniyasining Polshaga bostirib kirishi bilan ikkinchi jahon urushi boshlandi.

Ikkinchi jahon urushi arafasi va urushning dastlabki yillarida, uchinchi besh yillik (1938-1942 y.) davomida O‘zbekistonda ko‘plab yirik sanoat va boshqa korxonalar qurib bitkazilib, ishga tushirildi.

* 1. **Mamlakatda umumiy safarbarlikning e’lon qilinishi**

1941 yil 22 iyunda mamlakatda harbiy holat joriy etish haqidagi farmon e’lon qilindi. Mazkur farmonga binoan 14 okrug hududi bo‘yicha 1905-1918 yillarda tug‘ilgan harbiy xizmatga majbur kishilarning umumiy safarbarligi qonuniy kuchga kiritildi. Shu tariqa dushmanga zarba berishning keng dasturi amalga oshirila boshlandi.

Urushning ilk kunlaridanoq harbiy komissarliklarga 32 mingdan ortiq o‘zbekistonlik ishchilar, xizmatchilar, kolxozchilar va yoshlar ko‘ngillilar qatorida frontga jo‘natishlarini so‘rab ariza berdilar.

Urushning dastlabki oyidayoq yuz minglab vatandoshlarimiz qo‘lga qurol olib, frontga jo‘nab ketdi.

Davlat Mudofaa Qo‘mitasining 1941-yil 17-sentabrdagi “SSSR grajdanlariga harbiy ishni yoppasiga majburiy o‘rgatish to‘g‘risida”gi qarorida “Sovet Ittifoqining qurol ko‘tarishga qodir bo‘lgan har bir fuqarosi qo‘liga qurol olib, o‘z vatanini himoya qilishga tayyor turishi lozim” deyilgan edi. Qarorda 16 yoshdan 50 yoshgacha bo‘lgan barcha erkak fuqarolarga majburiy harbiy ta’lim berilishi 1941-yil 1-oktyabrdan boshlab joriy qilish ko‘zda tutildi. Harbiy ta’lim armiya safiga chaqirilmasdan va ishdan ajratilmagan holda amalga oshirilishi lozim edi.

1941-yil 1-noyabrdagi ma’lumotlarga ko‘ra, Toshkentda jami 35 ta harbiy ta’lim punkti tashkil qilindi. Urush yillarida O‘zbekistonda 500 000 ga yaqin kishi umumiy harbiy ta’lim tizimida bilim oldi.

**1.3. O‘zbekistonda tashkil qilingan harbiy qism va birlashmalar.**

O‘zbekistonda 389- 12- 162- va 69-o‘qchi diviziyalari, 21-, 44-kavaleriya diviziyalari, 128-gvardiyachi Turkiston tog‘-o‘qchi diviziyasi va boshqa harbiy qismlar tuzildi. Harbiy harakatlar davrida ushbu harbiy qismlarning deyarli hammasi gvardiyachi qismlarga aylantirildi, jangovar ordenlar bilan mukofotlandi, ularga o‘zlari fashistlardan ozod qilgan shaharlarning nomlari berildi.

1941-yilning yozida Samarqandda 19-o‘zbek tog‘-otliq diviziyasi qayta tuzilib, uning asosida 221-mexanizatsiyalashtirilgan diviziya tashkil qilingan. Diviziyada bu paytda ofitserlardan polkovnik I. Bekjonov, mayor S. Rahimov, kapitan X. Shukurov va boshqalar bor edi. Ushbu diviziya 27-mexanizatsiyalashtirilgan korpus tarkibida bo‘lib, unga O‘zbekistonda faoliyat yuritgan general I.E. Petrov qo‘mondonlik qilgan.

Diviziya dushmanga qarshi kechgan Smolensk bo‘sag‘asidagi elnya yaqinidagi, Sovet armiyasining birinchi qarshi hujum operatsiyasida muvaffaqiyat bilan ishtirok etdi. 1941-yil iyul-avgust oylarida diviziya shaxsiy tarkibi 106-motorlashtirilgan diviziya, so‘ngra 106-o‘qchi diviziya qoshida qayta tashkil qilindi hamda jangchilar 1941-yil sentabr-dekabr oylarida Moskva ostonasidagi janglarda ishtirok etdi.

1941-yil 13-noyabrda Davlat Mudofaa Komitetining “milliy harbiy qo‘shilmalar tashkil etish to‘g‘risida”gi qarori chiqib, unda O‘zbekistonda 5 ta kavaleriya diviziyasi va 9 ta alohida o‘qchilar brigadasi tashkil qilish zarurligi, diviziyalar tarkibi mahalliy xalqlarga mansub 40 yoshdan katta bo‘lmagan sog‘lom va baquvvat kishilar bilan to‘ldirilishi, imkoniyat doirasida ushbu qo‘shilmalar qo‘mondonligi tarkibi ham mahalliy millat vakillaridan bo‘lishi ta’kidlandi.

1941-yil oxirida Toshkent harbiy piyodalar bilim yurti, milliy harbiy qismlar uchun mo‘ljallangan dastlabki ofitserlarni tayyorlab chiqardi. Moskva ostonalaridagi janglarda, O‘rta Osiyo harbiy okrugi tarkibidagi, Toshkent harbiy bilim yurti kursantlaridan tuzilgan 34-, 35-alohida kursantlar brigadasi yuksak faollik ko‘rsatdi.

1942-yil yanvarida bilim yurtida mahalliy aholi vakillaridan iborat maxsus o‘qchi kursantlar bataloni tashkil qilinib, unda harbiy qismlarning qo‘mondonlik, muhandis va siyosiy tarkibi qayta tayyorlandi.

1941 yill 22 sentyabrda Xarkov shahridan CHirchiq shahriga ko‘chirib keltirilgan tankchilar bilim yurti urush yillarida qisqartirilgan dastur asosida harbiy kadrlarni tayyorlab, etti yarim mingdan ortiq bitiruvchilarni frontga jo‘natdi.

Umuman, O‘rta Osiyo harbiy okrugi tomonidan 1941-yil iyunidan 1942-yil oxirigacha bo‘lgan muddatda harakatdagi armiyaga va Oliy Bosh Qo‘mondonlik zaxirasiga 86-diviziya va brigada jo‘natildi.

1941-yil noyabrdan 1942-yil martgacha bo‘lgan davrda 14 ta milliy harbiy qo‘shilma tuzilib frontga jo‘natildi. O‘zbekistonda 89-, 90-, 91-, 92-, 93-, 94-, 95-, 96-, 97-alohida o‘qchi brigadalari hamda 99-, 100-, 101-, 102-, 103-otliq kavaleriya diviziyalari tashkil etildi. Ularni tashkil qilish bo‘yicha barcha mas’uliyat Respublika viloyatlari orasida taqsimlab chiqildi, barcha xarajatlar mahalliy resurslar va aholi hisobidan qoplandi.

* 1. **Brest mudofaasi ximoyasida o‘zbekistonliklarning ishtiroki.**

Navbatdagi mavzu muzeydan o‘rin olgan Brest qal’asi mudofaasiga bag‘ishlanadi. 1941 yil 22 iyun erta tongda fashistlar Sovet ittifoqiga bostirib kirdi. Fashistlar armiyasi aviatsiya zarbalarini berib, tanklar, zirhli texnikalar va mototsikllarda Belorussiyaga bostirib kirdi. G‘arbiy chegarabo‘yida joylashgan Brest qal’asiga 9 ta engil, 3 ta og‘ir artilleriya batareyasi, 600 mm li o‘zi yurar “Karl” hamda 210 mm li kalta stvolli artilleriya divizionlarini tashladi.

Jangning ilk to‘qnashuvlari Belorusiyaning Grodno shahri yaqinidagi chegara zastavasida boshlanib ketdi. Zastavaning qahramonona mudofaasiga leytenant V.M. Usov va siyosiy rahbar Sharipov boshchilik qildilar. Zastavaning mard chegarachilari dushman bilan mardonavor jang qildilar. To‘qnashuvda zastavaning oxirgi himoyachisi halok bo‘lgandan keyingina fashistlar zastavaga yopirilib kirishga muvaffaq bo‘ldilar.

Brest qal’asining qahramonona himoyasi alohida e’tiborga molik. Brest – Sovet Ittifoqining g‘arbiy chegarasida joylashgan harbiy qal’a-garnizon hisoblangan.

Brest qal’asi janglarida bir oy mobaynida Qizil Bayroqli 17-Brest chegara otryadi, ichki ishlar xalq komissariyati 132-qo‘riqlash bataloni alohida bo‘linmalari, 8-o‘qchi va 1-razvedka batalonlari, 2-artilleriya divizioni, o‘qchi polkining maxsus qismlari, 28-o‘qchi korpusi, 6-Oryol va 42-o‘qchi diviziyalari, 44-o‘qchi polki, 33-maxsus muxandislik polki va boshqa bir qancha harbiy qismlar dushmanga qarshi mardonavor jang qildilar.

Urushning birinchi kunlaridanoq Brest oblastida xizmat qilayotgan yuzlab O‘zbekiston fuqarolari janglarda faol ishtirok etdilar. Birgina Samarqand shahar harbiy komissariyati tomonidan 1940-yil oktyabrida Brest viloyatiga xizmatga chaqirilganlarning soni 519 nafarni tashkil qilar edi.

Vatan himoyachilarining fidokorona va qahramonona jasorati ramzi bo‘lib qolgan afsonaviy Brest qal’asini mudofaa qilishda o‘zbekistonlik jangchilar ham faol ishtirok etdilar.

Qal’a himoyachilari bilan elkama-elka turib dushmanning katta kuchlariga qarshi qariyb bir oy davomida jang qilgan qal’a himoyachilari orasida Avazmat Niyozmatov, Muhammadjon Abduvaliev, Og‘amirza Nazarov, YUsif Atakishiev, Doniyor Abdullaev, Ahmad Aliev, Boboxalil Ko‘shanov, Uzoq O‘taev, Nurum Siddiqov, Madamin Hojiev, efim Liss, Raximboy Arslonboev, Saydaxmad Boytemirov, Filipp Laenkov, Tursun Xidirov va boshqalar bor edi.

Brest qal’asidan 80 km uzoqlikda o‘zbekistonlik Abdullajon Ortiqov, Ko‘qonboy Yormatov, Alijon Axmedov va Solijon Usmonovlar dushmanning birinchi zarbalarini qabul qildilar va tengsiz janglarda qahramonlarcha halok bo‘ldilar. Brest qal’asi himoyachilari xotiralarida, jang sharoitida yaradorlar uchun bir-necha bor suv olib kelishga muvaffaq bo‘lgan va 44-o‘qchi polki komandiri halok bo‘lgach, 26 iyundan ushbu polkni boshqargan o‘zbek serjanti haqida ma’lumotlar tilga olingan. Biroq uning nomi hanuz noma’lum.

Qal’ani himoya qilishdadagi ayovsiz to‘qnashuvlarda ko‘plab jangchilar qahramonlarcha halok bo‘ldilar, ulardan biri jangning ilk kunida nobud bo‘lgan Avazmat Niyozmatovning nomi qal’a yodgorlik majmuasidagi marmar toshlarning birida abadiy muhrlangan.

* 1. **Odessa ximoyasida o‘zbekistonliklarning ishtiroki.**

Sovet-german frontining janubiy qanotida 1941-yilning 5- avgustidan 16-oktyabrigacha Sovet qo‘shinlari va Qora dengiz floti Odessaning qahramonona mudofaasini amalga oshirdilar, dushmanning 18 diviziyasiga qattiq talofatlar etkazdilar. Qora dengiz strategik jihatdan g‘oyat muhim hisoblanib, Sovet Ittifoqining Sevastopol va Odessa shaharlari uning sohilida joylashgan edi.

Muzeydan o‘rin olgan ushbu eksponatlar Odessa mudofaasida ishtirok etgan o‘zbekistonlik dengizchilarga bag‘ishlanadi. Jang maydonlaridan topilgan vintovka nayzalari, o‘q lentalari ushbu vitrinadan joy olgan. Undan tashqari vitrinada Odessa mudofaasi qatnashchilarining frotdagi fotosuratlarini, frontdan yozgan maktublarini, medal va ordenlarini, shuningdek ularning shaxsiy buyumlari furajka, komandir sumkasi, portsigaralar, soqol olish vositalari, dengizchilar blyaxasini ko‘rishingiz mumkin.

Odessa ushbu davr ichida fashist bosqinchilari tomonidan qurshab olingan bo‘lib aholini oziq ovqat, armiyani kurol-yarog‘ bilan taminlashning yagona yo‘li dengiz bo‘lgan. Shiddatli janglar dengizda va quruqlikda olib borildi. Piyoda qo‘shin bilan birga Qora dengiz floti Odessa shahri mudofaasida faol ishtirok etgan.

O‘zidan son jihatidan ustun bo‘lgan dushman bilan bo‘lgan ayovsiz janglardan so‘ng sovet qo‘shinlari Qrimda mudofaani mustahkamlash va Sevastopolni mudofaa etish maqsadida 16 oktyabrda, barcha harbiy texnikani o‘zlari bilan olgan holda Odessani tashlab ketishga majbur bo‘ladi.

Odessa mudofaa operatsiyasi – sovet qo‘shinlarining muhim qaxramonliklaridan biri hisoblanadi. Odessani mudofaa qilish operatsiyasi qahramonlari “Odessa mudofaasi uchun” medali bilan taqdirlangan.

Odessa himoyasida o‘zbekistonlik jangchilar Omon Umarov, sapyorlar rotasining komandiri Hamza Zaripov va juda ko‘plab yurtdoshlarimiz jasorat ko‘rsatdilar. Omon Umarovning kichik harbiy bo‘linmasi Odessa yonida qurilgan dushman aerodromiga hujum qilib, dushmanning 16 ta samolyoti va 30 ta avtomashinasini yoqib yubordi. Hamza Zaripov rotasi minalashtirilgan yo‘lda dushmanning 27 ta tanki va 13 ta bronetransporterini portlatdi. Kerch uchun bo‘lgan janglarda u qahramonlarcha halok bo‘ldi.

**Muzeyning keyingi eksponatlari 1939 yilda ishlab chiqarilgan 37 mm avtomatlashtirilgan AZP-39 (61-K) zenit to‘piga, 1937 yilda ishlab chiqarilgan 82 mm li batalon minometiga bag‘ishlangan, shuningdek ushbu bo‘limda o‘zbek snayper qizi Zebo G‘anievaning kiyim boshi quroli va askarlik ammunitsiyalari joylashtirilgan vitrina o‘rin egallagan**

**37 mm avtomatlashtirilgan AZP-39 zenit to‘pi** oldingi marralardagi qo‘shinlarni va front ortidagi ob’ektlarni nemis aviatsiya zarbalaridan himoya qiluvchi yagona vosita bo‘lib, zaruratga ko‘ra dushmanning zirhli texnikalari, tanklari va tirik kuchlarini yo‘q qilishga ham jalb qilingan.

**1937 yil ishlab chiqarilgan 82 mm li batalon minomyoti.**

1937 yil namunasidagi 82 mm li BM-37 minomyoti birinchi batalon minomyoti hisoblanadi. Minomyot dushmanning o‘t ochish nuqtalarini, tirik kuchlarini yo‘q qilish, to‘siqlarning ortida va ochiq maydonlarda, shuningdek artilleriya va o‘q otar qurollarining zarbalari bilan yo‘q qilish imkoni bo‘lmagan o‘t ochish pozitsiyalarini yakson qilish uchun mo‘ljallangan.

82 mm minomet o‘qchi batalonlarining 3000 metr masofagacha eng yaxshi zarba berish vositasi bo‘lgan.

**Zebo G‘anieva.** Ushbu vitrinadan Moskva mudofaasi qatnashchisi kichik leytenant Zebo G‘anievaning shaxsiy buyumlari, harbiy formasi va bosh kiyimi, anjomlari, 1938 yilda chiqarilgan 7.62 mm Mosin karabini, armiya kotelogi, granata va o‘q-dorilar o‘rin olgan.

Ushbu vitrinada urush davridagi eksponatlar ofitserlarning yozgi furajkasi, LI-2 harbiy transport samolyoti modeli, BA-64 zirxli avtomobili modeli, piyoda askarlar fotosuratlari, SHimoliy flot dengizchilari fotosuratlari va bosh kiyimi, Nagan sistemasidagi revolver kaburasi bilan joylashgan.

Vitrinaning pastki qismida ofitser sumkasi, flyaga, ZIS-2 avtomobili maketi va piyodalar kichik sapyorlik kuraklari keltirilgan.

Vitrinaning old tomonida ikkinchi jaxon urushida qatnashgan harbiy xizmatchilarning shaxsiy buyumlaring asl nusxalari joylashtirilgan.

**Armiya kotelogi** 1936 yilda ishlab chiqarilgan bo‘lib, hajmi 1.3 litr va qopqog‘ining hajmi 0.5 litr sig‘imga ega.

1937 yilda alyuminiydan ishlab chiqarilgan **armiya flyagasi,** hajmi 0.75 litr sig‘imga ega bo‘lib, g‘ilofga solingan holda jangchilarning bel kamariga osilgan holda olib yurilgan.

**Komandirlar sumkasi** – komandirlar tarkibi uchun ishlab chiqilgan bo‘lib, xizmat hujjatlari va xaritalarni olib yurish xamda saqlash uchun mo‘ljallangan.

**Bosh kiyim pilotka va ofitserlar furajkasi.**

1935 yildan boshlab qizil armiya tarkibida ikki turdagi pilotkalar, komandirlar tarkibi uchun xaki rangidagi xoshiyali va jangchilar uchun xaki rangidagi xoshiyasiz pilotkalar kiritilgan.

**Vitrinaning yuqori qismida ikkinchi jaxon urushi paytidagi qurol nusxalari joylashtirilgan**.

1895 yil belgiyalik aka-uka muxandislar emil va Leon Naganlar tomonidan ishlab chiqarilgan 7.2 mm li 7 zaryadli revolver.

Vitrinaning o‘rta qismida 7.62 mm li 1891/30 yil namunasidagi Mosin vintovkasi, ikkinchi 7.62 mm li Mosin vintovkasi esa 1944-yilda takomillashtirilgan vintovka bo‘lib, echilmaydigan yig‘ma nayzasi bilan ajralib turgan.

**Keyingi eksponat fuqarolarni ogohlantirish va ularga xabar etkazish vositalaridir**

Ikkinchi jahon urushi yillarida aholini ogohlantirish vositalarini ko‘ramiz. Ushbu qurilmalar aholini artilleriya va aviatsiya hujumlaridan ogohlantirish uchun ishlatilgan.

**1939 yilda ishlab chiqarilgan havo trevogasidan ogohlantirish qo‘l qurilmasi yoki “Revun” “Baqiroq”.**

Ushbu qurilma baland ovoz chiqarganligi uchun uni aholi orasida “Baqiroq” deb atalgan.

“Baqiroq” ovozi eshitilishi bilan ishchilar va aholi ish joylari va yashash joylarini tark etib pana joylarga berkinganlar.

**Reproduktor (Baland tovushli karnay)**

Ikkinchi jaxon urishi yillarida radio keng ko‘lamda qo‘llanilgan. Har bir g‘alabalar radio orqali e’lon qilingan. Baland tovushli karnaylar o‘z atrofiga ko‘plab odamlarni yiqqan. Fashict bosqinchilari tor-mor qilinganida ham ushbu xush xabar insonlarga birinchi bo‘lib radio orqali etkazilgan.

Qamaldagi Leningradda radio orqali havo trevogasi, artilleriya hujumlari va ularning tugashi, oziq-ovqat normalarining o‘zgarishlari haqida, trevoga vaqtidagi harakatlar va o‘t o‘chirish instruksiyalari, gazetalarning radio nashrlari, musiqa va she’riyat, madaniyat hamda san’at yangiliklari, Leningrad solnomalari uzatilgan. Radio orqali o‘qilgan maktublar qamal davrida ishlamay qolgan pochta o‘rnini bosgan.

Radio eshittirishlar orasida shahardagi holat to‘g‘risida habar beruvchi metronom ovozi eshitilgan: “Agar radiopuls me’yorida minutiga 60 ta bo‘lsa, hammasi joyida, agar tezlashsa, havo yoki artilleriya xujumlarini bildirgan”.